Dunaszekcső Község Képviselőtestülete

4/1994. 

Jegyzőkönyv
Készült a Dunaszekcső Községi Önkormányzat képviselőtestülete 1994. szeptember 14-én megtartott üléséről.

Jelen vannak:  Dr. Schmidt József,

Dr. Pálos Ferenc,

Dr. Wilhelm József,

Guzsván Lajosné,

Hetényi Ádámné,

Dr. Márton Lázár helyi képviselők,

Hegedűs György jegyző, Vincze Lászlóné gazdálkodási főelőadó, dr. Pálosné Németh Mária, Kárpáti Jánosné, Schuller Andrásné intézményvezetők

Távol maradt: Draskovits Pál, Sándor József, Szödényi István helyi képviselők

Dr. Schmidt József polgármester a kissé hosszúra nyúlt nyári szünet után köszönti a megjelent helyi képviselőket, és tanácskozási joggal meghívottakat. Megállapítja, hogy az ülés határozatképes, mert a 9 fő helyi képviselőből 6 jelen van. Ezután az ülést megnyitja, majd javaslatot tesz a napirendi pontokra, melyek megegyeznek a meghívóban közölttel.
A testület tagjai a napirendi javaslatot vita nélkül elfogadták, és a következő napirendi pontokat tárgyalták meg:

1.) Lejárt határidejű határozatok, a legutóbbi ülés óta történt fontosabb események

Előadó: Dr. Schmidt József polgármester

2.) Beszámoló az önkormányzat 1994. I. félévi gazdálkodásáról 

Előadó: Dr. Vincze Lászlóné gazd. főea.

3.) A község rendezési tervének módosítása

Előadó: Hegedűs György jegyző 

4.) Egyebek

NAPIREND TÁRGYALÁSA

1.) napirendi pont: a polgármester elmondja, hogy a legutóbbi ülésen elfogadott határozatot végrehajtottuk, a védőnői körzetek összevonásáról a határozatot megküldtük a megyei Egészségbiztosítási Pénztárnak, a római katolikus templom tornyának felújításához adott támogatást a plébános felvette, a fiatal házaspár is hozzájutott a megszavazott támogatáshoz.

Események… A községháza földszintje villanyhálózatának felújítása befejeződött. Annak idején a testület úgy foglalt állást, hogy hirdessük meg a kivitelezést, kérjünk árajánlatokat, hátha a hétszázezer forintos terv-szerinti költség csökken. Eredményes  volt ez a döntés, mert 270 ezer forintért végezték el a munkát.
Befejeződött végre a vízberuházás is, a mohácsi vizet összekapcsolták a helyi vízzel. Így most már a víz mennyisége és minősége is kifogástalan azzal együtt, hogy a fluor tartalomra még nincs adatunk, mert nem végeztek méréseket. A két magas helyhez vezető csöveket is kicserélték, azok keresztmetszete nagyobb lett, a nyári csúcsfogyasztást is át kell engednie. Ha a mérések azt bizonyítják, hogy a fluor mennyisége nem azonos az egész község területén, és az ÁNTSZ ragaszkodik a keverőtartály megépítéséhez, akkor azt később meg kell építeni újabb céltámogatás igénylésével.

Mindenki előtt ismert, hogy Bárral együtt céltámogatási igényt adtunk be a két község csatornahálózatának kiépítésére. Az is tény, hogy ha a céltámogatást meg is kapnánk, az önmagában nem elég. Ezért további pályázatokat kellett és kell majd benyújtani a különböző alapokhoz. Nemrég tudtuk meg, hogy a Vízügyi alaphoz benyújtott pályázatunkat elutasították, mert vannak nálunk veszélyeztetebb körzetek is. Ez azt jelenti, hogy egyelőre a csatornaépítést le kell venni a napirendről.
Jelentős felújítás történt a nyáron az iskolában, az épület északi oldalán lévő ablakokat kicseréltük, és a cserével járó egyéb munkálatokat is elvégeztük.

A rév-ház eladása még mindig nem történt meg, mert a vevő nem jut hozzá a Németországban bankban levő pénzéhez. A mai. Legfrissebb információ szerint kb. másfél hónapot kell még várnia, amíg a kifizetéshez szükséges engedélyt megkapja.
Felvetődik a kérdés, hogy a már hat hónapja húzódó ügyletben nem kellene-e megemelni a vételárat?

Javasolja, hogy a négymillió forintot százezerrel emeljük meg, tekintettel az inflációra.

Hetényi Ádámné kérdése: a Damjanich utcai támfal építése mikor folytatódik? A terület eléggé elhanyagolt, vadkender nőtt.

Dr. Schmidt József: A kivitelező e hónap végére tervezte a támfal építésének megkezdését, mert meghozták az építéshez szükséges olasz gyártmányú elemeket.

Azonban a Petőfi u. 23. szám alatti ház megrokkant az alatta lévő pincéktől, sőt a pincék várható további szakadása veszélyezteti az 56. sz. főutat is. A tárcaközi bizottság mellett dolgozó geológus a házat életveszélyesnek minősítette, és véleménye szerint a pincéket soron kívül be kell tömedékelni. A támfalépítésre leutalt összeg fedezetet nyújt a munkálatok elvégzésére, a támfalépítéshez újabb pénzt kell kérni a tárcaközi bizottságtól.

A terület letakarítását a közhasznú munkások fogják elvégezni.

Dr. Pálos Ferenc: a rév-ház vételárát emelni kell az infláció, de a forint leértékelése miatt is.

Dr. Wilhelm József: A forintleértékelés miatti emelés jóval több lenne egy-kétszázezer forintnál.

Hegedűs György: Infláció van, forintleértékelés volt, ugyanakkor a rév-ház forgalmi értéke nem növekedett. Komolyan vehető érdeklődés nem mutatkozott a ház iránt az elmúlt időben. Az iratok szerinti időt (október végéig) ki kellene várni, utána lehetne ismét eladásra meghirdetni, ha nem fizetnek.
Dr. Schmidt József: javasolja, hogy kétszázezer forintos emelést ajánljunk fel a vevőnek. Ha elfogadja, és október 30-ig a teljes vételárat megfizeti, nem hirdetjük meg, ellenkező esetben igen. A vételár a költségvetés részét képezi, elmaradása komoly gondokat jelentene.

A testület tagjai a javaslatot elfogadták, és 6 szavazattal 0 ellenében a következő határozatot hozták:

20/1994. (IX.14.) Kt. számú határozat
a lejárt határidejű határozatokról

1. A képviselőtestület a lejárt határidejű határozatok végrehajtásáról szóló jelentést elfogadja, a két ülés között történt fontosabb eseményekről szóló tájékoztatót tudomásul veszi.

2. A képviselőtestület a volt rév-ház eladási árát négymillió-kettőszázezer forintban állapítja meg.

Ha a vevő a vételárat 1994. október 31-ig megfizeti az adás-vételt létrejöttnek kell tekinteni. Ha a határidőig nem fizet, az ingatlant eladásra újból meg kell hirdetni.

Határidő: a meghirdetésre 1994. nov. 10.

Felelős: Dr. Schmidt József polgármester

2.) napirendi pont: A félévi gazdálkodásról készített beszámoló írásban a jegyzőkönyv melléklete.

Dr. Schmidt József bevezetve a napirendet elmondja, hogy a gazdálkodás mai állapotában szükséges átlátni egyszer annak menetét. Ezért készült a beszámoló.

Felkéri Vincze Lászlónét szóbeli kiegészítője elmondására.

A szóbeli kiegészítő írásban a jegyzőkönyv melléklete.

A napirendhez kérdés, hozzászólás nem volt.

A polgármester összefoglalva a kiadott anyagot illetve a szóbeli kiegészítés lényegét elmondja, hogy a bevételek kiesését szerencsére nagyrészt pótolják be nem tervezett bevételek, így a költségvetésben nem keletkeztek zavarok, és várhatóan az év végéig sem keletkeznek. Talán sikerül maradvánnyal zárni az évet, és úgy átadni a következő testületnek. Ez már csak azért is így illik, mert maradvánnyal vette át a jelenlegi testület.
A testület 6 szavazattal 0 ellenében az alábbi határozatot hozta:

21/1994. (IX.14.) Kt. számú határozat
az I. félévi gazdálkodásról

A képviselőtestület az 1994. I. félévi gazdálkodásról szóló beszámolót elfogadja. Megállapítja, hogy a bevételek teljesítése elmaradt ugyan a tervezettől az ingatlaneladások elmaradása miatt, de összességében a teljesítés időarányos.

3.) napirendi pont: Mindenki előtt ismert, hogy tavaly módosítottuk a község összevont rendezési tervét.

A terv elfogadásához szükséges szakhatósági hozzájárulásokat a tervező nem szerezte be, azt a hivatalunk tette meg a köztársasági megbízott törvényességi észrevételei után.

Miután a szakhatósági állásfoglalások megérkeztek, azokat megküldtük a köztársasági megbízottnak. A hozzájáruló nyilatkozatok birtokában a köztársasági megbízott törvényességi észrevételt tett a rendeletre vonatkozóan az utólagos nyilatkozatokra hivatkozva. 

A törvényességi észrevétel alapos, bár ezt korábban is megtehették volna, azonnal a szakhatósági állásfoglalások nélkül megküldött rendelet beérkezése után.

A megoldás az, hogy az észrevételezett rendeletet hatályon kívül kell helyezni. Szerencsére ez senki érdekét nem sérti, mert az eltelt idő alatt a módosítással érintett területen nem történt még csak előkészület sem az építkezés megkezdésére, tehát a helyzet ott változatlan.

Most pedig - már a szakhatósági hozzájárulások birtokában – ismételten meg lehet alkotni a rendeletet.

A napirendhez kérdés, hozzászólás nem volt, a testület 6 szavazattal 0 ellenében az alábbi önkormányzati rendeletet alkotta:

A Dunaszekcső Községi Önkormányzat Képviselőtestülete

5/1994. (X.1.) számú rendelete

a 2/1994. (II.24.) számú önkormányzati rendelet hatályon kívül helyezéséről

(A rendelet a jegyzőkönyv melléklete.)

A testület 6 szavazattal 0 ellenében az alábbi önkormányzati rendeletet alkotta:
A Dunaszekcső Községi Önkormányzat Képviselőtestülete

6/1994. (X.1.) számú rendelete

a község összevont rendezési tervéről szóló 2/1987. (III.26.) tr. és a

6/1987. (IV.29.) tr. számú rendelet módosításáról

(Az elfogadott rendelet a jegyzőkönyv melléklete.)

4.) napirendi pont: Hegedűs György elmondja, hogy egy korábbi határozatban a testüket úgy foglalt állást, értékesíti a bérelt szántó művelési ágú ingatlanokat. A kárpótlási árverések befejeztével véleményt kérünk a kárrendezési hivataltól, hogy mennyi volt a községben az átlagos aranykorona érték. A válasz megérkezett, mely szerint egy Ak. átlagos értéke 800 forint. Ez az érték kisség alacsonynak tűnik, ezért további információk beszerzésére került sor. Más helyeken illetve a helyi tsz-ben is ezer forint/Ak áron adják el a bérelt földeket a bérlőnek.

Javasolja legalább ezt az ezer forintos árat.
A képviselők a javaslattal egyetértettek, és 6 szavazattal 0 ellenében az alábbi határozatot hozták:

22/1994. (IX.14.) Kt. számú határozat
„szántó” művelési ágú földrészletek árának mgállapításáról

A képviselőtestület a tulajdonában lévő „szántó” művelési ágú földrészleteket eladja a bérlők részére. 

A földrészletek eladási árát 1000 Ft/aranykorona értékben állapítja meg.

Az adásvételi szerződéseket ennek alapján kell a vevőkkel megkötni.

Határidő: 1994. szeptember 15-től folyamatos

Felelős: Dr. Schmidt József polgármester

Guzsván Lajosné kérdése: Mikor lesz kiépítve a községben a telefonhálózat?

Dr. Schmidt József: Az ígéret szerint november 30-ig, de látszik már, hogy ez a határidő nem tartható.

A korábban szóba hozott egységes díjfizetésbe a MATÁV nem egyezik bele. Egyébként a díjra vonatkozóan jogszabály módosítás várható.

Több tárgy nem volt, a polgármester az ülést berekesztette.

Kmft.


Dr. Schmidt József
Hegedűs György


Polgármester
jegyző 

A Dunaszekcső Községi Önkormányzat Képviselőtestülete

5/1994. (X.1.) számú rendelete

a 2/1994. (II.24.) számú önkormányzati rendelet hatályon kívül helyezéséről

1. §.

A képviselőtestület a község összevont rendezési tervéről szóló 2/1987. (III.26.) tr. és a 6/1987. (IV.29.) tr. számú rendelet módosításáról hozott 2/1994. (II.24.) számú önkormányzati rendeletét hatályon kívül helyezi.

2. §

Ez az önkormányzati rendelet kihirdetése napján lép hatályba.

Dunaszekcső, 1994. szeptember 14.


Dr. Schmidt József 
Hegedűs György


Polgármester
jegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1994. október 1.



Hegedűs György



Jegyző 

A Dunaszekcső Községi Önkormányzat Képviselőtestülete

6/1994. (X.1.) számú rendelete

a község összevont rendezési tervéről szóló 2/1987. (III.26.) tr. és a

6/1987. (IV.29.) tr. számú rendelet módosításáról

1. §.

A község összevont rendezési terve a 2. számú módosítási javaslatnak megfelelően változik.

2. §.

Az összevont rendezési terv szabályozási előírásairól szóló 5. §-a a következő pontokkal egészül ki:

7. A rendezési tervben a 277/47, 277/45, 5429, 5433, 5434 hrsz-ú földrészletek együttes területére kijelölt vizisporttelepet – a jelenlegi tulajdonviszonyokhoz alkalmazkodóan, a terv végrehajtását elősegítendő – az önkormányzat tulajdonában lévő 277/47 hrsz-ú földrészleten kell részben kijelölni és megvásárolni.

8. Az intézményterületi felhasználás alól a 7. pontban foglaltak szerint felszabaduló földrészletek közül a 277/45. hrsz-ú földrészlet, valamint az 5429, 5433, 5434 hrsz-ú földrészletek mai használatukban maradnak.

9. Az 5429, 5433, 5434, 5437, 5438, 5440 hrsz-ú földrészletek zöldterületi besorolást kapnak.

3. §.

Ez az önkormányzati rendelet a kihirdetése napján lép hatályba.

Dunaszekcső, 1994. szeptember 14.


Dr. Schmidt József
Hegedűs György


Polgármester 
jegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1994. október 1. 



Hegedűs György



Jegyző 

Községi Önkormányzat 


ÖNKORMÁNYZATI KÖLTSÉGVETÉSI
DUNASZEKCSŐ 






BESZÁMOLÓ




1. melléklet ezer Ft-ban
BEVÉTELEK
EREDETI
MÓDOSÍTOTT
TELJESÍTETT

FOLYÓ BEVÉTELEK
13,593
13,593
8,756

Ebből: 
- intézmények alaptevékenységének bevételei
4,470
4,470
1,688

- intézmények egyéb bevételei
927
927
2,929

- kamatbevételek
-
-
288

- önkormányzatok sajátos folyó bevételei


(I/A mellékleten részletezve)
8,196
8,196
3,851

FELHALMOZÁSI ÉS TŐKE JELLEGŰ BEVÉTELEK
7,200
7,200
1,101

(I/B mellékleten részletezve)

HITELEK
1,211
1,211
559
PÉNZFORGALMI BEVÉTELEK ÖSSZESEN
70,063
78,208
48,070

Előző évi pénzmaradvány igénybe vétele
3,878
3,878
3,878

KÖLTSÉGVETÉSI BEVÉTELEK ÖSSZESEN:
73,941
82,086
51,948

Kiegyenlítő bevételek
-
-
-    49

Függő bevételek
-
-
696

Átfutó bevételek
-
-
+      49

KIEGYENLÍTŐ, FÜGGŐ ÁTFUTÓ BEVÉTELEK 
-
-
696

KÖLTSÉGVETÉSI BEVÉTELEK ÖSSZESEN:
73,941
82,086
52,644

KÖZSÉGI ÖNKORMÁNYZAT

DUNASZEKCSŐ


II. SZ. MELLÉKLET

1994. I. FÉLÉVI
ÖNKORMÁNYZATI KÖLTSÉGVETÉSI BESZÁMOLÓ

KIADÁSOK
EREDETI
MÓDOSÍTOTT
TELJESÍTETT


          Előirányzat

FOLYÓ KIADÁSOK
50,105
51,089
26,572

Ebből béralap
22,821
23,137
10,925

           Tb járulék
9,963
10,095
4,893

FELHALMOZÁSI ÉS TŐKE JELLEGŰ KIADÁSOK
17,430
23,318
12,487

Ebből:


Épületek, építmények létesítése


- víz
13,600
5,000
6,964 →1,233 csat.



- támfal
1,300

5,138


- csatorna
2,530
2,530
-


- gépek, berend. felszer. vás. lét. 
-
-
213


- épületek felújítása
-
888
172

TÁMOGATÁSOK, PÉNZESZKÖZ ÁTADÁSOK
4,744
6,017
4,656
Ebből:


- működési célú pénzeszköz átadás



  más önkormányzat kv. szervének
-
-
66


- társadalom és szoc. pol. juttatások
4,344
5,482
3,878


- társadalmi önszerveződések támog.


        - társad. szervezetek tám.
400
400
400


        - egyházak támogatása
-
-
150


- felhalmozási célú pénzeszköz átadás


        - vállalkozóknak
-
-
72


        - lakosságnak
-
135
90

PÉNZFORGALMI KIADÁSOK
72,279
80,424
43,715

PÉNZFORGALOM NÉLKÜLI KIADÁS


- TARTALÉK
1,662
1,662
-

KÖLTSÉGVETÉSI KIADÁSOK ÖSSZESEN:
73,941
82,086
43,715

KIEGYENLÍTŐ, FÜGGŐ, ÁTFUTÓ KIADÁSOK
-
-
2,804

KIADÁSOK ÖSSZESEN: 
73,941
82,086
46,519

PÉNZKÉSZLET 1994. 06. 30-ÁN


6,125

KÖZSÉGI ÖNKORMÁNYZAT

DUNASZEKCSŐ

I. A melléklet
                    ezer Ft
ÖNKORMÁNYZATOK SAJÁTOS FOLYÓ BEVÉTELEI

EREDETI
MÓDOSÍTOTT
TELJESÍTETT

- építményadó
279
279
132

- idegenforgalmi adó épületek után
321
321
152
Helyi adók összesen:
600
600
284

Személyi jövedelemadó
6,696
6,696
3,348

Gépjárműadó
900
900
219

Átengedett központi adók
7,596
7,596
3,567

ÖNKORMÁNYZAT SAJÁTOS

FOLYÓ BEVÉTELEI:
8,196
8,196
3,851

I. B melléklet

FELHALMOZÁSI ÉS TŐKE JELLEGŰ BEVÉTELEK


EREDETI
MÓDOSÍTOTT
TELJESÍTETT

Épületek, építmények értékesítése
7,200
7,200
600

Egyéb tárgyi eszközök értékesítése
-
-
501

Tárgyi eszközök értékesítése:
 7,200
7,200
1,101
KÖZSÉGI ÖNKORMÁNYZAT KÉPVISELŐTESTÜLETE

ezer Ft

DUNASZEKCSŐ

I. C melléklet

TÁMOGATÁSOK, KIEGÉSZÍTÉSEK, ÁTVETT PÉNZESZKÖZÖK

EREDETI
MÓDOSÍTOTT
TELJESÍTETT

- önkormányzat költségvetési

támogatása (részletezve I/D)
45,720
52,665
33,874

- előző évi központi költség-

vetési visszatérülések
-
888
888

-működési célra átvett 

pénzeszközök a központi önkormányzati

költségvetési szervektől
130
130
1,074

- egészségügy működési céljaira 

átvett pénzeszközök
2,209
2,521
1,299

- működési és felhalmozási célra átvett 

pénzeszközök az államháztartáson 

kívülről
-
-
519

Támogatások, kiegészítések és

átvett pénzeszközök 
48,059
56,204
37,654

KÖZSÉGI ÖNKORMÁNYZAT KÉPVISELŐTESTÜLETE

ezer Ft

DUNASZEKCSŐ

I. D melléklet

ÖNKORMÁNYZATOK KÖLTSÉGVETÉSI TÁMOGATÁSA


EREDETI
MÓDOSÍTOTT
TELJESÍTETT

Normatív hozzájárulás

-Állandó népességszámhoz kötött
20,478
20,478
11,946

-Korcsoportos népességszámhoz

kötött
1,643
1,643
958

-feladatmutatóhoz kötött
12,706
12,706
7,412

-céltámogatás
5,000
5,000
3,634

-személyi jövedelemadó kieg.
3,117
3,117
1,558

központosított előirányzatok
-
6,625
6,625

-1993. évi bérpolitikai intézkedés
1994. évi hatása
1,565
1,565
913

-Közalk. jog. tv. végrehajtásához 

nyújtott központi támogatások
1,211
1,211
606

 - Egyéb központi támogatások
-
320
222

ÖNKORMÁNYZATOK KÖLTSÉGVETÉSI

TÁMOGATÁSA
45,720
52,665
33,874

Községi Önkormányzat Képviselőtestülete

Dunaszekcső
1994. I. félévi bevételi és kiadási előirányzatok teljesítése szakfeladatonként 

ezer Ft

	SZAKFELADAT
	Kiadási előirányzat teljesítése
	Kiadási előirányzatból
	Dologi
	Felhalmozási kiadás
	Intézmény bevétele

	
	
	Bér
	tb
	
	
	

	Kisegítő mezőg. szolgáltatás
	44
	28
	12
	4
	-
	-

	Erdőgazdálkodási szolgáltatás
	-
	-
	-
	-
	-
	44

	Üdültetés
	227
	-
	-
	202
	25
	267

	Munkahelyi vendéglátás
	2183
	440
	195
	1510
	38
	1024

	Közutak, hidak üzemeltetése
	165
	-
	-
	165
	-
	-

	Kábel tv rendszerek üzemeltetése
	85
	14
	-
	71
	-
	133

	Saját vagy bérelt ingatlan haszn.
	15
	-
	-
	15
	-
	278

	Önkormányzatok igazgatási tevék.
	5471
	1850
	865
	2677
	79
	685

	Vízkár elhárítás
	27
	-
	-
	27
	-
	-

	Város- és közsséggazdálkodás
	16226
	643
	286
	3195
	12102
	-

	Óvodai nevelés, iskolai előkész.
	2809
	1618
	747
	444
	-
	16

	Iskolás korúak ált. isk. oktatása
	6880
	3791
	1673
	1244
	172
	22

	Általános iskolai napközi otthon
	582
	352
	155
	75
	-
	-

	Háziorvosi szolgálat
	18
	12
	6
	-
	-
	-

	Ügyeleti szolgálat
	329
	223
	99
	7
	-
	-

	Fogorvosi szolgálat
	600
	321
	143
	136
	-
	-

	Védőnői szolgálat
	604
	263
	141
	154
	46
	-

	Állategészségügyi tevékenység
	10
	7
	3
	-
	-
	-

	Nappali szociális ellátás
	1451
	677
	301
	473
	-
	66

	Rendszeres szociális ellátás
	2695
	-
	-
	2695
	-
	-

	Eseti pénzbeli ellátás
	1110
	-
	-
	1110
	-
	-

	Településtisztasági szolgáltat.
	231
	-
	-
	231
	-
	-

	Települési hulladék kezelése
	601
	120
	53
	428
	-
	47

	Művelődési központok tevékeny.
	598
	180
	47
	371
	-
	238

	Közművelődési könyvtári felad.
	688
	386
	167
	135
	-
	-

	Sportintézmények működése
	66
	-
	-
	41
	25
	-


ÖSSZESEN: 
43,715
10,925
4,893
15,410
12,487
2,820



ELŐTERJESZTÉS

A Dunaszekcső önkormányzati képviselőtestület 1994. szeptember 14-i ülésére

Tárgy: a Dunaszekcsői önkormányzat 1994.I. félévi pénzügyi tervének teljesítése

Tisztelt képviselőtestület!

Dunaszekcső Községi Önkormányzat képviselőtestülete 1/1994. (II.24.) számú rendeletével az 1994. évi költségvetésről rendeletet alkotott.

A kiküldött anyag táblázatokba foglalja a költségvetési bevételek és kiadások alakulását.

BEVÉTELEK
A folyó bevételek 64,4%-os teljesítést mutatnak.

Az intézmények egyéb bevételei sor magába foglalja a vizes beruházás június 30-ig visszatérített áfa-ját is, a jelentős többletbevétel ebből ered (1797 e Ft).

Felhalmozási és tőke jellegű bevételeknél jelentős a bevételkiesés az elmaradt illetve elhúzódó ingatlan eladások miatt.

Függő bevétel 

A pedagógusok augusztusban esedékes bérének júliusban történő kifizetése miatt folyósított 25%-os normatíva előleget a féléves beszámolóban függő tételként kellett szerepeltetni.

HITELEK
Mint ismert, a közalkalmazotti bérek finanszírozás a két forrásból történik: saját erő + hitel. A hitelt ugyan az önkormányzat vette fel, de a tőkét és a kamatokat meghatározott ütemezésben az állam törleszti.

Az önkormányzat bevételeinek eredeti előirányzatát az alábbi központi előirányzatok módosították:

- pincerendszerek veszély elhárítási munkálatainak támogatása
5.000 e Ft
- munkanélküliek r. kifizetett jöv. pót. tám.
898 e Ft

- gyermeknevelési támogatás
234 e Ft

- helykímélő hamvasztásos temetés
6 e Ft

- folyékony települési hulladék t. 
352 e Ft

- közműfejlesztésre (gázbekötésnél 60.000 Ft 15%-a)
135 e Ft

- iskolai tulajdonú tankönyvek állami támogatása
125 e Ft

- köztisztviselők 94. évi központi bérfejl.
195 e Ft


6.945 e Ft

- előző évi központi költségvetési visszatérülés /93 évi 

feladatmutatóhoz kötött elmaradt normatív támogatás
888 e Ft

- társadalombiztosítási alapoktól és kezelőiktől átvett

pénzeszköz az egészségügyi működésére
312 e Ft

Összes pótelőirányzat 
8.145 e Ft

KIADÁSOK

A költségvetési kiadások teljesítése az első félévben 53%. 

A költségvetési kiadásokon belül a működésre az éves előirányzat 52%-át használták fel, míg a felhalmozási, tőke jellegű kiadásokra 54%-ot.

A felhalmozási és tőke jellegű kiadásoknál az áthúzódó víz- és támfal beruházás mellé 94-ben belépett a csatornaépítés első költsége: 1233 e Ft. A vízjogi létesítési engedélyhez szükséges terv költsége.

A felhalmozási kiadásokat növelte a gépek vásárlása: EKG a háziorvosi szolgálatnak, számítógép polgármester hivatal és fűnyíró a balatoni tábor részére, sövény nyíró karbantartó brigádnak.

Társadalom- és szociálpolitikai juttatások belül kifizetésre került:
- munkanélküliek jövedelempótló támogatása
2.101

- rendszeres nevelési és szociális segély (ápolási, gyn.)
545

- önkormányzatok által folyósított egyéb pénzbeli és természetbeli támogatás (átmeneti s., közgyógy ig. u. tér. bevonulási s., közlekedési támogatás, gyámügyi segély)
1.110

- egyéb pénzbeli juttatások (Bari, Korsósné)
122

Támogatás címén átutalásra került a 94. évi költségvetési tervben már jóváhagyott 400 e Ft a sportkörnek, valamint a katolikus egyháznak testületi határozattal jóváhagyott 150 e Ft támogatás és a jégeső elhárítási egyesülés számára 24.500 Ft.

Az önkormányzat költségvetési tartaléka 1,662 e Ft, mely nem került még felosztásra.

Dunaszekcső község polgármesterétől

4/1994.

Meghívó

Dunaszekcső község önkormányzati képviselőtestület 1994. szeptember 14-én (szerda) délután 16 órai kezdettel ülést tart, melyre meghívom.

Az ülés helye: a községháza tanácskozó terme

Napirendi pontok:
1.) Lejárt határidejű határozatok, legutóbbi ülés óta történtekről tájékoztatás

Előadó: Dr. Schmidt József polgármester

2.) beszámoló az önkormányzat 1994. I. félévi gazdálkodásáról

Előadó: Vincze Lászlóné gazd. főea.

3.) a község rendezési tervének módosítása

Előadó: Hegedűs György jegyző 

4.) egyebek

A 2. napirendi ponthoz írásos anyag mellékelve!

Dunaszekcső, 1994. szeptember 7.


Dr. Schmidt József


Polgármester

